قصيدة , (كالو , حلوه , عنج , قابل , شصار), , شعر , عراقي
قصيدة (كالو حلوه
عنح قابل شصار)
الشاعر العراقي عمر الغريب
......
كالو حلوة عنج قابل
شصار
وكالو هلكبرها بوجهج العين
وكالو عن جمالج شي ممعقول
وكالو ما نضن مخلوقة من طين
اباوع مو مثلنا الركبة من جام
يعني الماي يبين من تشربين
بخدودج مصايب حمرة والله
مثلهن ما شفت بعيوني الثنين
عثرت بجدم عينج لمة مريت
عفية عيون عندج بيها رجلين
يدوخ الناس حسنج لمن يفوت
حسنج بي حمام وبي ثعابين
حسنج بي امور تدوخ الراس
حسنج بي ثلوج وبي براكين
حسنج بي عقل ما شايلة انسان
وبي مستشفى كامل للمجانين
حواجب حضرتج ينحسبن سيوف
وانه انسان اعزل بية تدرين
من اتكابل وياج اعجابي والشوف
من سيوفج ترة الكاهم مصابين
يلي تشبهين اليسا ابعض الاشياء
اقصد بالشكل مو بالمضامين
عذوبة بصوتج اسمع يا ام كلثوم
يا بحات هاية بصوت شيرين
صوتج بي بلابل وبي كمانات
وسمفونية تطلع لمة تحجين
اريد اليوم اسجنج بين الضلوع
مثل الكلب رايد مسكنج هين
واريدج وية غيري عمية بالشوف
بس وياي اريدج 16 عين
افكر بيج صرت بكل الاوقات
افكر بيج وانتي الماتعرفين
شوارع بالي سافت هاي الايام
بيهن من كثر ما كمتي تمشين
#عراقي_ماركه